Mara i Kata
2024-08-07 21:30 - 22:30 (Europe/Zagreb) | Ispod Svete Marije – Kazerma, DUBROVNIK, Dubrovačko - neretvanska županija, 20000, Croatia (Local Name: Hrvatska)
Inspirirano radio emisijom Na posjedu u kundurica Petra Kušelja te knjigom Dubrovačke kundurice Dese Begović Mrkušić.

Autor projekta: Saša Božić
u suradnji s
Mara: Nataša Dangubić
Kata: Doris Šarić-Kukuljica

Kostimi: fundus Dubrovačkih ljetnih igara

U predstavi Mara i Kata koriste se dijelovi pjesama: Tiho je negdje svirala mandolina, Adio Mare, Stare ljubavi, Izišla je zelena naranča, Zbogom ostaj moj cvijete ljubljeni, Kad pjesma zrikavaca zamre i Dubrovačka jesen. Zahvaljujemo autorima na ustupanju prava za korištenje.
Hvala i Ivani Dražić Selmani za suradnju na scenografiji.

Premijera održana 20. srpnja 2020. na 71. Dubrovačkim ljetnim igrama.

Od 1960-ih godina započela je čuvena emisija HR Radio Dubrovnika Na posjedu u kundurica, kada bi u vrijeme njezinog emitiranja ulice Grada opustjele, čega se mnogi Dubrovčani još sjećaju. Kroz kontinuirano emitiranje na radiju, glumice Žužu Egrenyi i Desu Begović Mrkušić u ulogama Kate i Mare, posjećuje Dundo Pero (u izvedbi Renca Perca, a potom gospara Toma Šuljka) te taj slavni trojac u formi tipične dubrovačke ćakulete komentira recentna događanja u Gradu. Predstava Mara i Kata, inspirirana je tragovima te slavne radio emisije te zapisima Dese Begović Mrkušić Dubrovačke kundurice i nastaje kao priča o mentalitetu grada, naravima njegovih stanovnika, puna gorko-slatkih silnica, prvenstveno onih koje revidiraju uspomene i obogaćuju sjećanje. Predstava Mara i Kata nelinearno posjećuje različite epohe u životu Grada, seleći nas iz 2020. godine u 2000., a potom u daleku budućnost. Nataša Dangubić i Doris Šarić-Kukuljica vode nas na apsurdno putovanje Gradom, od kraja devedesetih do recentnih vremena, Gradom koji danas plovi svojoj neizvjesnoj budućnosti.

—
Fotografija (c) Marko Ercegović
